Nagklub-skietery: Agt in aanhouding | Maroela Media
Foto: (Xinhua/He Canling) (djj)
Die polisie in Turkye het agt mense vir ondervraging ingeneem in verband met die aanval op 'n nagklub in Istanboel, waarin minstens 39 mense doodgeskiet is.
Volgens plaaslike nuusberigte is die skieter nie een van die agt verdagtes nie. Die Islamitiese Staat (IS), oftewel ISIS, het vroeër verantwoordelikheid vir die aanval aanvaar.
Turkye se departement van binnelandse sake het gesê tientalle mense is die afgelope week vir ondervraging ingeneem oor beweerde bande met ISIS. Volgens die departement is 147 mense ondervra en 25 is amptelik in hegtenis geneem.
38 van die 39 slagoffers is intussen geïdentifiseer. 11 van die oorledenes was Turke en die res buitelanders. Minstens 69 mense is beseer. 25 van die oorledenes was mans en 14 vroue.
Die skieter het eers 'n polisiebeampte en omstander buite die klub doodgeskiet, voordat hy op die partytjiegangers losgebrand het. Daar was glo 600 mense in die klub, wat 'n gewilde kuierplek is vir plaaslike bekendes, waaronder sangers, akteurs en sportsterre.
Iemand wat weerlose mense so aanval is n lafaard, iemand met beslis 'n ongelooflike klein selfbeeld , wat nou dink hy is n super hero, ongelukkig is jy eers 'n hero as jy jou gelyke uitoorlê!
Turkye het hierdie IS adder vertroetel en selfs gehelp deur ander pad te kyk toe hulle land as deurgangsroete gebruik is vir mense en olie. En nou word hulleself aangeval.
Teen terreur het niemand beheer nie want hulle het tyd en verrasings ellement aan hulle kant en ook meelopers.